Bolqarıstan azərbaycanlıları
Bolqarıstan azərbaycanlıları — tarixi Azərbaycandan kənarda yaşayan etnik azərbaycanlıların təşkil etdiyi Azərbaycan diasporunun Bolqarıstanda yaşayan hissəsinin adı. Rəsmi siyahıyaalınma zamanı sadəcə türk olaraq qeydə alınır və Türkiyə türklərinin tərkibində hesablanırlar. Ev dilləri Azərbaycan dilinin Qars ləhçəsi olsa da təhsillərini bolqar və Türkiyə türkcəsində alırlar. Bu ölkədəki azərbaycanlıların tamama yaxını şiə qızılbaşdır. Dünya Azərbaycanlıları Konqresinin (DAK-ın) bütün dünyada yaşayan azərbaycanlıların sayına dair 2006-cı ildə yayınladığı məlumatlara əsasən Bolqarıstanda 65,000 nəfər etnik azərbaycanlı yaşamaqdadır. 2001-ci ildə aparılmış rəsmi əhali siyahıyaalınmasına əsasən Bolqarıstan Respublikasının ümumi əhalisi 7,928,901 nəfər olmuşdur. Onlardan: Dini inancına əsasən müsəlmanların ümumi sayı 966,978 nəfər. Onlardan: 913,957 nəfəri sünni 53,021 nəfəri isə qızılbaş-şiə Öz milliyyətini türk olaraq qeyd edənlərin sayı 746,664 nəfər. Onlardan: Ana dilini türkcə olaraq qeyd edənlərin ümumi sayı 720,136 nəfər, bolqarca olaraq qeyd edənlərin ümumi sayı 26,147 nəfər. Dini inancına əsasən müsəlmanların ümumi sayı 713,024 nəfər. Onlardan: 660,003 nəfəri sünni 53,021 nəfəri qızılbaş-şiə 2011-ci ildə aparılmış rəsmi əhali siyahıyaalınmasına əsasən Bolqarıstan Respublikasının ümumi əhalisi 7,364,570 nəfər olmuşdur. Onlardan: Bolqarıstan Respublikasının vətəndaşlarının sayı 7,327,847 nəfər, digər ölkələrin vətəndaşlarının sayı isə 36,723 nəfər olmuşdur. Siyahıyaalınmış 36,723 (kişilər:16292 nəfər, qadınlar:20431 nəfər) nəfər xarici ölkələrin vətəndaşlarından 34 nəfəri (13 nəfəri kişi, 21 nəfəri qadın) Azərbaycan Respublikasının vətəndaşları olmuşdur. Dini inancına əsasən müsəlmanların ümumi sayı 577,411 nəfər. Onlardan: 546,004 nəfəri sünni 27,407 nəfəri qızılbaş-şiə 3,728 nəfər digər təriqətlər Öz milliyyətini türk olaraq qeyd edənlərin sayı 588,318 nəfər. Onlardan: Ana dilini türkcə olaraq qeyd edənlərin ümumi sayı 564,858 nəfər Ana dilini bolqarca olaraq qeyd edənlərin ümumi sayı 18,975 nəfər Ana dilini digər dillər olaraq qeyd edənlərin ümumi sayı 4,485 nəfər 2001-2011-ci illər arası yəni son iki siyahıyaalınma tarixləri arası zaman intervalında 131,539 nəfər Bolqarıstan sakini daimi yaşamaq üçün ölkəni tərk edərək digər ölkələrə köç etmişdir.